ΓΡΑΠΤΗ ΕΡΩΤΗΣΗ E-1165/01

υποβολή: Alexander de Roo (Verts/ALE), Gorka Knrr Borrs (Verts/ALE), Carlos Bautista Ojeda (Verts/ALE), Mara Sornosa Martnez (PSE) και Laura Gonzlez lvarez (GUE/NGL) προς την Επιτροπή

(19 Απριλίου 2001)

Θέμα: Απόρρητο όσον αφορά 83 επιστημονικές εκθέσεις σχετικά με το Ισπανικό Υδρολογικό Σχέδιο

Τον Οκτώβριο 2000, η Ισπανική κυβέρνηση ζήτησε από 130 περίπου επιστήμονες να συντάξουν επιστημονικές εκθέσεις σχετικά με διάφορες πτυχές τουπό κατάθεση Plan Hydrolgico Νacional. Ως προθεσμία ορίστηκε το τέλος του Νοεμβρίου 2000. Ογδόντα τρείς από αυτούς ολοκλήρωσαν τις εκθέσεις τους, και οι περισσότεροι κράτησαν κριτική στάση απέναντι στο Σχέδιο. Η Ισπανική κυβέρνηση αρνείται τώρα να δώσει αυτές τις 83 μελέτες στη δημοσιότητα. Η Ισπανική κυβέρνηση απαγορεύει ακόμα και στους ίδιους τους συγγραφείς να τις δημοσιεύσουν, και κατά συνέπεια βρίσκεται σε αντιδικία με έναν από αυτούς ο οποίος έχει δημοσιεύσει τη δική του στο Διαδίκτυο.

Συνάδει αυτή η συμπεριφορά της Ισπανικής κυβέρνησης με τη νομοθεσία της ΕΕ περί πρόσβασης σε περιβαλλοντικές πληροφορίες;

Διαθέτει η Ευρωπαϊκή Επιτροπή πρόσβαση σε αυτές τις 83 μελέτες;

Προτίθεται η Ευρωπαϊκή Επιτροπή να ζητήσει από την Ισπανική κυβέρνηση να δημοσιεύσει αυτές τις μελέτες;

Απάντηση της κας Wallstrm εξ ονόματος της Επιτροπής

(26 Ιουνίου 2001)

Η οδηγία 90/313/ΕΟΚ του Συμβουλίου, της 7ης Ιουνίου 1990, σχετικά με την ελεύθερη πληροφόρηση για θέματα περιβάλλοντος(1) προβλέπει στο άρθρο 3 ότι οι δημόσιες αρχές είναιποχρεωμένες να χορηγούν πληροφορίες για το περιβάλλον σε οποιοδήποτε φυσικό ή νομικό πρόσωπο το ζητά, χωρίς το πρόσωπο αυτό να πρέπει να αποδεικνύει συμφέρον.

Η παράγραφος 4 του εν λόγω άρθρου διευκρινίζει ότι η δημόσια αρχή οφείλει να απαντήσει στον ενδιαφερόμενο το συντομώτερο δυνατόν και το αργότερο εντός δύο μηνών. Η άρνηση παροχής της ζητούμενης πληροφορίας πρέπει να αιτιολογείται και να βασίζεται σε μια από τις εξαιρέσεις που προβλέπονται στο άρθρο 3 παράγραφοι 2 και 3.

Το άρθρο 4 της οδηγίας 90/313/ΕΟΚ προβλέπει επίσης ότι οποιοσδήποτε θεωρεί ότι το αίτημά του για χορήγηση πληροφοριών απορρίφθηκε ή αγνοήθηκε αδικαιόλογητα ή ότι έλαβε ανεπαρκή απάντηση από μια δημόσια αρχή, δύναται να ζητά διοικητική ή δικαστική αναθεώρηση της απόφασης σύμφωνα με τη σχετική εθνική νομοθεσία.

Η οδηγία 90/313/ΕΟΚ έχει μεταφερθεί στην ισπανική νομοθεσία με το νόμο 38 της 13ης Δεκεμβρίου 1995, όπως τροποποιήθηκε από το νόμο 55 της 29ης Δεκεμβρίου 1999, ο οποίος εισάγει εθνικούς τρόπους προσφυγής.

Με βάση μόνον τα γεγονότα που αναφέρονται στην γραπτή ερώτηση, η Επιτροπή δεν είναι σε θέση να κρίνει εάν οι ισπανικές αρχές δεν έδωσαν κατάλληλη συνέχεια στην αίτηση πρόσβασης σε πληροφορίες, πράγμα που θα μπορούσε να αποτελεί πιθανή παραβίαση των διατάξεων της οδηγίας.

Σε περίπτωση απόρριψης της αίτησης από την αρμόδιαπηρεσία κατά παράβαση των διατάξεων, εναπόκειται στον αιτούντα ναποβάλει προσφυγή όπως προβλέπει το άρθρο 4 της οδηγίας που προαναφέρθηκε και η ισπανική νομοθεσία μεταφοράς της οδηγίας.

Η Επιτροπή δεν έχει στη διάθεσή της τις 83 μελέτες που αναφέρονται στη γραπτή ερώτηση.

Καμιά διάταξη του κοινοτικού δικαίου δεν εξουσιοδοτεί την Επιτροπή να ζητήσει από τις ισπανικές αρχές να δημοσιεύσουν τις μελέτες αυτές.

(1) ΕΕ L 158 της 23.6.1990.